**ΚΑΝΟΝΙΣΜΟΙ ΓΙΑ ΠΡΟΣΩΠΑ ΥΠΟΣΤΗΡΙΞΗΣ**

**1 ΓΕΝΙΚΑ**

1.1 Οι Κανονισμοί για το Πρόσωπα Υποστήριξης θα ισχύουν καθ’ όλη τη διάρκεια που τα πρόσωπα υποστήριξης βρίσκονται στον τόπο διεξαγωγής της διοργάνωσης ή στην περιοχή των ιστιοδρομιών.

1.2 Για τους σκοπούς αυτών των Κανονισμών, τα ‘μέσα των προσώπων υποστήριξης’ συμπεριλαμβάνουν οποιοδήποτε μέσο που είναι υπό τον έλεγχο ή την καθοδήγηση ενός προσώπου που προσφέρει ή μπορεί να προσφέρει φυσική ή συμβουλευτική υποστήριξη σε έναν αθλητή.

1.3 Η Οργανωτική Αρχή μπορεί να επιθεωρήσει ανά πάσα στιγμή τα πλοία προσώπων υποστήριξης για να επιβεβαιώσει ότι συμμορφώνονται με αυτόν τον Κανονισμό, και οι χειριστές των μέσων πρέπει να διευκολύνουν αυτές τις επιθεωρήσεις.

1.4 Η Οργανωτική Αρχή μπορεί να αλλάξει τον Κανονισμό αυτόν ανά πάσα στιγμή. Οποιαδήποτε αλλαγή θα αναρτάται στον επίσημο πίνακα ανακοινώσεων και θα εφαρμόζεται από τη στιγμή της ανάρτησης της.

1.5 Για να δηλώσει στη διοργάνωση το κάθε πρόσωπο υποστήριξης πρέπει να στείλει τα απαραίτητα έγγραφα στην Οργανώτρια Αρχή μέσα στα αντίστοιχα χρονικά όρια. Όλες τα απαραίτητα έγγραφα, καθώς και τα χρονικά όρια αναγράφονται στην Προκήρυξη της διοργάνωσης.

1.6 Τα πρόσωπα υποστήριξης πρέπει να φορούν προσωπική συσκευή πλεύσης καθ΄ όλη τη διάρκεια που βρίσκονται στο νερό και τα μέσα που επιβαίνουν είναι εν κινήσει. Σε περίπτωση που η μηχανή του μέσου που επιβαίνουν είναι σβηστή ή για σύντομο χρονικό διάστημα κατά το οποίο αλλάζουν ρουχισμό, και με την προϋπόθεση ότι τα μέσα που επιβαίνουν δεν κινούνται, η απαίτηση του κανονισμού αυτού δεν ισχύει. Όταν τα μέσα που επιβαίνουν είναι εν κινήσει πρέπει να φορούν Quick Stop / Kill Cord.

**2 ΑΔΦΑΛΕΙΑ**

2.1 Τα μέσα των Προσώπων Υποστήριξης πρέπει να φέρουν:

* κουτί πρώτων βοηθειών,
* συσκευή για ηχητικά σήματα,
* πυξίδα,
* κατάλληλη άγκυρα και αγκυρόσχοινο,
* σκοινί ρυμούλκησης,
* τον απαραίτητο εξοπλισμό που προβλέπεται από το Νόμο.

2.2 Ο αριθμός των επιβαινόντων δεν πρέπει σε καμία περίπτωση να υπερβαίνει τον επιτρεπόμενο αριθμό για κάθε πλωτό μέσο.

2.3 Τα Πρόσωπα Υποστήριξης και οι χειριστές των μέσων που επιβαίνουν πρέπει να συμμορφώνονται με τις οδηγίες των Αρχών ή των στελεχών αγώνων. Το παραπάνω περιλαμβάνει και ενέργειες διάσωσης εάν αυτό ζητηθεί.

**3 ΠΕΡΙΟΡΙΣΜΟΙ ΣΤΗΝ ΠΕΡΙΟΧΗ ΤΩΝ ΑΓΩΝΩΝ**

3.1 Κατά την παραμονή τους στο νερό:

3.1.1 Από το Προπαρασκευαστικό Σήμα του πρώτου στόλου και μέχρις ότου όλα τα σκάφη όλων των στόλων δεν αγωνίζονται, τα Μέσα των Προσώπων Υποστήριξης πρέπει να βρίσκονται περίπου 50μ μακριά από το στίβο των αγώνων. Για να παρακολουθήσουν την ιστιοδρομία μπορούν να κινούνται περιμετρικά του στίβου μόνο από την εξωτερική πλευρά του και με αριστερόστροφή φορά.

3.1.2 Στην περιοχή της εκκίνησης, τα Μέσα των Προσώπων Υποστήριξης πρέπει να παραμένουν στην περιοχή αναμονής, η οποία ορίζεται ως η νοητή ευθεία σε απόσταση περίπου 50μ από τη γραμμή εκκίνησης και τις προεκτάσεις της προς όλες τις κατευθύνσεις, από το Προπαρασκευαστικό Σήμα μίας ιστιοδρομίας, μέχρις ότου όλα τα σκάφη του στόλου αυτής της ιστιοδρομίας έχουν εκκινήσει ή η Επιτροπή Αγώνα σημάνει γενική ανάκληση, αναβολή ή εγκατάλειψη της ιστιοδρομίας. Τα Μέσα των Προσώπων Υποστήριξης μπορούν να εγκαταλείψουν την περιοχή αναμονής αφού ένας στόλος έχει εκκινήσει ή αφού η Επιτροπή Αγώνα σημάνει γενική ανάκληση, αναβολή ή εγκατάλειψη της ιστιοδρομίας για το στόλο. Οι περιορισμοί του άρθρου 3.1.1 του Κανονισμού Προσώπων Υποστήριξης ισχύει πάντοτε.

3.1.3 Στην περιοχή του τερματισμού, τα Μέσα των Προσώπων Υποστήριξης πρέπει να παραμένουν σε απόσταση περίπου 70μ από το pin end της γραμμής τερματισμού. Στην περίπτωση που θέλουν να κινηθούν προς τη γραμμή της εκκίνησης θα πρέπει να το κινηθούν περιμετρικά του στίβου μόνο από την εξωτερική πλευρά του, όπως περιγράφεται στο άρθρο 3.1.1 του παρόντος Κανονισμού.

3.1.3 Εάν η Επιτροπή Αγώνα υποδείξει σε ένα Πρόσωπο Υποστήριξης να απομακρυνθεί περαιτέρω από την περιοχή του στίβου, αυτό θα πρέπει να συμμορφωθεί άμεσα με την υπόδειξη αυτή.

**4 ΠΟΙΝΕΣ**

4.1 Οι ποινές για παραβάσεις του Κανονισμού Προσώπων Υποστήριξης είναι στη διακριτική ευχέρεια της Επιτροπής Ενστάσεων σύμφωνα με τον οδηγό διακριτικών ποινών.

**4 VHF ΚΑΝΑΛΙΑ**

Η Επιτροπή Αγώνα μπορεί να χρησιμοποιήσει τα ακόλουθα κανάλια VHF για ενημέρωση και επικοινωνία σύμφωνα με τον RRS 37: Βλ. Οδηγίες Πλου.